stanford-oval/wikipedia huggingface dataset:
Black Clouds & Silver Linings
Cover-kappaleet

Erikoispainoksessa on mukana kuusi cover-kappaletta Dream Theateriin vaikuttaneilta artisteilta. Ne paljastettiin kuusi viikkoa ennen albumin julkaisua, yksi kappale kunakin viikkona. Viiden kappaleen kanssa julkistettiin myös oma kansikuva.
| Kansi | Tietoa |
| --- | --- |
: Stargazer 19. toukokuuta Dream Theater paljasti kotisivuillaan ensimmäisen kappaleen olevan Rainbowin Stargazer. Alkuperäinen kappale löytyy vuoden 1976 albumilta Rising.
: Tenement Funster/Flick Of The Wrist/Lily Of The Valley 26. toukokuuta paljastettu cover oli kolme peräkkäin soitettua Queenin kappaletta. Kappaleet olivat Tenement Funster, Flick Of The Wrist ja Lily Of The Valley. Kaikki nämä löytyvat vuonna 1974 julkaistulta albumilta Sheer Heart Attack.
: Odyssey 2. kesäkuuta kerrottiin kolmannen coverin olevan Dixie Dregsin Odyssey. Alkuperäinen kappale löytyy What If -albumilta, joka julkaistiin 1978. Dixie Dregs on Dream Theaterin kosketinsoittaja Jordan Rudessin entinen yhtye ja muillakin bändin jäsenillä on ollut yhteistyötä Dixie Dregsin kanssa.
: Take Your Fingers From My Hair 9. kesäkuuta paljastettu kappale oli vähemmän tunnetun Zebra-yhtyeen Take Your Fingers From My Hair. Alkuperäinen kappale löytyy Zebra-albumilta, joka ilmestyi 1983.
: Lark's Tongue In Aspic, Pt. 2 16. kesäkuuta julkistettu cover oli King Crimsonin Lark's Tongue In Aspic, Pt. 2. Julkaisun yhteydessä olleessa videossa Mike Portnoy kertoi King Crimsonin olevan hänen lempiyhtyeensä ja myös muut bändin jäsenet ovat ilmoittaneet yhtyeen suosikeikseen. Alkuperäinen kappale löytyy vuoden 1973 albumilta Larks' Tongues in Aspic.
: To Tame a Land Viimeinen cover-kappale, Iron Maidenin To Tame a Land, paljastui vasta albumin julkaisun yhteydessä. Alkuperäinen kappale löytyy vuonna 1983 julkaistulta Piece of Mind -albumilta.
Deluxe Collector's Edition Box Set

Deluxe Collector's Edition Box Set sisälsi seuraavan materiaalin:
Tavallisen levyn
6 cover-kappaletta sisältävän levyn
Instrumentaaliversiot levyn kappaleista
DVD
Raakaversiot kappaleista (erilliset ääniraidat, mahdollisuus kokeilla tuottajana olemista)
Dream Theater -hiirimatto
Sadassa boxissa mukana Silver Foil Ticket, jolla voittaa tapaamisen bändin kanssa
Litografi levyn kansikuvasta, joissa sadassa mukana Hugh Symen nimikirjoitus
Kaksi vinyylilevyä
Kokoonpano

James LaBrie – laulu
John Petrucci – kitara, taustalaulu
Jordan Rudess – koskettimet, continuum, iPhone (Bebot-syntetisaattoriohjelmalla varustettuna)
John Myung – basso
Mike Portnoy – rummut, taustalaulu
Aiheesta muualla

Albumi Black Clouds & Silver Linings Encyclopaedia Metallum -sivustolla (englanniksi)
Black Clouds & Silver Linings Discogsissa (englanniksi)
Pikkuhaikara

| Pikkuhaikara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pelikaanilinnut Pelecaniformes
Heimo::  Haikarat Ardeidae
Suku::  Pikkuhaikarat Ixobrychus
Laji::  minutus
Kaksiosainen nimi
 Ixobrychus minutus  (Linnaeus, 1766) 

Alalajit
 I. m. minutus  I. m. payesii  I. m. podiceps 
Katso myös
   Pikkuhaikara Wikispeciesissä   Pikkuhaikara Commonsissa 
Infobox OKNimi-testi OKIUCN-testi OK: 
Pikkuhaikaran munia.
Pikkuhaikara (Ixobrychus minutus) on todella pieni haikaralaji, kooltaan alle puolet esimerkiksi harmaahaikarasta. Suomessa se on suurharvinaisuus.
Koko ja ulkonäkö

Pikkuhaikaran kaula on lyhyt ja nokka melko pitkä. Koiraan selkä, niska ja siivet ovat mustat, siivissä on valkeat läikät. Naaras on ruskehtavampi. 
Pikkuhaikaran pituus on 35 cm, siipien kärkiväli 55 cm ja paino 70–170 g. Sen jalat ovat pitkät ja silmät yleensä keltaiset.
Levinneisyys

Pikkuhaikara pesii Euroopan lauhkeilla alueilla ja Aasian puolella, ja talvehtii Afrikassa.
Aiheesta muualla

Pikkuhaikara Lintukuva-verkkopalvelussa
Pentti Pajari

| Pentti Pajari |
| --- | --- |
 Pentti Pajari vuonna 1963.
Henkilötiedot
Syntynyt: 19. lokakuuta 1914 Helsinki
Kuollut: 17. toukokuuta 1982 (67 vuotta) Helsinki
Arvonimi: Pääkonsuli
Muut tiedot
Yritys:  Colombia Oy
Asema:  Toimitusjohtaja
Pentti Pellervo Pajari (19. lokakuuta 1914 Helsinki – 17. toukokuuta 1982 Helsinki) oli suomalainen yritysjohtaja ja pääkonsuli, joka toimi kahvi- ja leipomoalalla.
Elämäkerta

Pentti Pajarin vanhemmat olivat konsuli Toivo Kallio Pajari ja Magda Maria Lovisa Kock. Hän vietti lapsuutensa Helsingissä, jossa hän kirjoitti ylioppilaaksi Helsingin Normaalilyseosta. Hän opiskeli Helsingin kauppakorkeakoulussa ja valmistui ekonomiksi vuonna 1934 ja myöhemmin kauppatieteiden maisteriksi vuonna 1946. Pajari taisteli talvisodan aikana Taipaleella. Sotilasarvoltaan hän oli reservin yliluutnantti.
Pajari teki elämäntyönsä perheyhtiö Colombia Oy:ssä. Hänen toimitusjohtaja-aikanaan vuosina 1936–1969 Colombia Oy:stä kasvoi merkittävä kotimainen kahvila- ja konditoriayhtiö, jolla oli parhaimmillaan 1 200 työntekijää, kaksi leipomoa Helsingissä, valtakunnallisia tuotemerkkejä sekä 36 Café de Colombia -kahvilaa, joista tunnetuin Helsingin Rautatalossa.
Hän työskenteli aktiivisesti myös toisen perheyhtiön, Oy Mediator Ab:n hallituksessa. Mediator harjoitti monipuolista maahantuontia ja toimi muun muassa kolumbialaisen kahvin agentuurina Suomessa.
Oy Karl Fazer Ab osti suvulta Colombia Oy:n vuonna 1970, jonka jälkeen Pajari keskittyi työskentelemään oman kahviagentuurinsa parissa.
Pentti Pajari jatkoi isänsä konsuli Toivo Pajarin (1886–1935) luomia läheisiä yhteistyö- ja kauppasuhteita sekä Kolumbian valtion että Kolumbian kansallisen kahvintuottajien järjestön (Federación Nacional de Cafeteros de Colombia) kanssa. Hän toimi Kolumbian kunniakonsulina 1950–1961, pääkonsulina 1961– ja Suomen Konsulikunnan vanhimpana (Doyen, Dean) 1967–1979. Hänellä oli myös useita luottamustehtäviä Helsingin kauppakamarissa, yritysten hallintoneuvostoissa sekä leipomo- että hotelli- ja ravintola-alan etujärjestöissä.
Yksityiselämä

Pajari oli naimisissa Helvi Mirjami Pajarin (o.s. Timonen) kanssa, ja perheessä oli viisi lasta. Pentti Pajari jäi leskeksi vuonna 1963 ja avioitui 1969 Tupla tai Kuitti -ohjelmasta tunnetun televisiojuontaja Kirsti Pajarin (ent. Rautiainen) kanssa.
Pajarin harrastuksiin kuului voimailu, nyrkkeily ja puutarhanhoito. Hän toimi Suomen Nyrkkeilyn Ystävät ry:n puheenjohtajana 1952–1959, Ringside Clubin puheenjohtajana ja hän oli II luokan nyrkkeilytuomari.
SOK:n laboratorioiden johtaja, kemisti ja väestönsuojelumies Kosti Pajari (1887–1955) oli hänen setänsä. Äitinsä puolelta hänen setiään oli puolustusvoimien eversti ja sodanaikainen rykmentin komentaja Aarne Kiira (1894–1972). Machinery Oy:n omistaja, kauppaneuvos Hugo Emil Timonen (1906–1986) oli hänen lankonsa.
Aiheesta muualla

Leiväntekijät: Helsingin Leipomotyöntekijäin ammattiosaston tarina 1888–2018.[vanhentunut linkki]
Järvi, Maikki: The distant coffee partners: Bilateral relationship between Finland and Colombia 1950–2018. Pro gradu. Helsingin yliopisto 2019.
PinkNews

| PinkNews |
| --- | --- |

Lehtityyppi:  verkkolehti
Aihealue:  HLBT
Perustettu:  2005
Sitoutuneisuus:  sitoutumaton
Kotimaa:  Iso-Britannia
Kieli:  englanti
Aiheesta muualla
Kotisivu
PinkNews on brittiläinen HLBT-yhteisölle suunnattu verkkolehti. Lehden perusti Benjamin Cohen heinäkuussa vuonna 2005 ja sen kohderyhmänä on brittiläinen sekä maailmanlaajuinen yleisö. Lehden sisältö koostuu HLBT-oikeuksien kansainvälisen kehityksen seuraamisesta sekä julkisuuden henkilöiden ja poliittisten vaikuttajien haastatteluista.
Vuodesta 2006 PinkNewsistä julkaistiin printtiversio, mutta se lakkautettiin vuonna 2007. PinkNews oli vuodesta 2008 ensimmäinen HLBT-julkaisija Snapchatissä. Lehden liikevoitto vuonna 2021 oli 2 miljoonaa puntaa. PinkNews on laajalevikkisimpiä HLBT-julkaisuja kansainvälisesti.
ESME Sudria

ESME Sudria on yksi Ranskan tunnetuimmista insinöörien koulutuslaitoksista. Se on toiminut suurimman osan historiastaan Pariisissa tai sen lähiympäristössä, vuodesta 1991 alkaen Ivry-sur-Seinessä. Se sijaitsee myös Lillessä, Bordeauxssä ja Lyonissa.
Koulu on myöntänyt insinööritutkintoja vuodesta 1936. Se on ollut jäsenenä IONIS Education Groupissa vuodesta 2008, joka on suurin ryhmä ranskalaisia ​​yksityistä korkeakoulutusta.
ESL One Katowice 2015

ESL One Katowice 2015 oli järjestyksessään viides Counter-Strike: Global Offensiven major-turnaus. Se pidettiin Katowicessa Puolassa 12. – 15. maaliskuuta 2015.
Turnauksen voitti fnatic, joka voitti Ninjas in Pyjamasin finaalissa. Turnauksen MVP-tittelin sai Olof ”olofmeister” Gustafsson.
Domptail-en-l’Air

Domptail-en-l'Air on kylä ja kunta Meurthe-et-Mosellen departementissa Ranskassa. Kunnan asukasluku on 55 henkeä. Postinumero on 54290.
Pasi Myöhänen

Pasi Myöhänen on suomalainen toimittaja, joka on työskenteli vuosina 2012–2022 Ylen Lontoon-kirjeenvaihtajana. Vuonna 2022 hän siirtyi viestintäkonsultiksi Milttonille.
Koulutus ja ura

Myöhänen on valmistunut maisteriksi Tampereen yliopistosta aineinaan englantilainen kirjallisuus, viestintä ja journalismi.
Myöhänen aloitti toimittajanuransa vuonna 2005 lehtimiehenä Kainuun Sanomissa. Vuosina 2006–2011 hän työskenteli uutistuottajana Ruotsin radiossa. Samalla hän toimi vuosina 2008–2011 Nelosen uutisten Ruotsin-kirjeenvaihtajana.
Vuonna 2011 Myöhänen jätti Ruotsin radion ja Nelosen ja siirtyi kirjeenvaihtajaksi MTV Uutisiin asemapaikkanaan Lontoo. Hän oli MTV:n kirjeenvaihtaja vuoden ajan, minkä jälkeen Myöhänen toimi vuodesta 2012 Ylen Lontoon-kirjeenvaihtajana. Syksyllä 2022 hän siirtyi Milttonin Ruotsin-toimistoon viestintäkonsultiksi.
ESL One Cologne 2016

ESL One Cologne 2016 oli järjestyksessään yhdeksäs Counter-Strike: Global Offensiven major-turnaus. Se pidettiin Kölnissä Saksassa 5. – 10. heinäkuuta 2016.
Turnauksen voitti SK Gaming kukistaen Team Liquidin finaalissa. Turnauksen MVP-tittelin sai Marcelo ”coldzera” David.
Elektronitykki

Katodisädeputken elektronitykki
Television kuvaputki (kuvapuoli alaspäin), jonka päässä on elektronitykki.
Ylemmässä kuvassa olevan kuvaputken elektronitykki lähikuvassa.
Elektronitykki on elektroniputken osa, jossa tyhjiössä olevasta metallisesta elektrodista, katodista, irrotetaan elektroneja ja ne kiihdytetään sähkökentän avulla suureen nopeuteen. Elektronitykkiä käytetään katodisädeputkissa esimerkiksi kuvaputkissa (ks. kuva), klystronissa, kulkuaaltoputkessa, elektronimikroskoopissa ja hiukkaskiihdyttimissä. Usein katodisädeputkella tarkoitetaan nimenomaan kuvaputkea lähes synonyyminä engl. CRT (Cathode Ray Tube).
Rakenne ja toiminta

Elektronien irtoamista metallipinnasta, esimerkiksi volframista, voidaan helpottaa kuumentamalla metalli korkeaan lämpötilaan. Kun tyhjiössä korkeassa lämpötilassa olevan metallisen elektrodin, katodin, ja positiivisen elektrodin, anodin, väliin kytketään useiden kilovolttien jännite, hehkuvasta elektrodista irtoaa elektroneja, jotka kiihtyvät sähkökentässä ja suuntaavat suurella nopeudella anodia kohti.
Katodisädeputken elektronitykissä/tykeissä on tyypillisesti katodi, jota ympäröi sylinterimäinen hila "Wehneltsylinteri". Sen positiivisessa sähkökentässä ja g2 vielä positiivisemman jännitteen ansiosta elektronit muovautuvat suihkuksi, jonka terävyyttä säädellään hilojen g2 ja g3 muodostavalla elektroneja taittavalla sähköisellä linssillä. Terävää suihkua pidetään koossa lieriömäisellä magneetilla, tai kuvaputkessa poikkeutetaan pysty -ja vaakasuunnassa joko sähköisesti tai magneettikentällä, jonka jälkeen elektronisäde osuu kuvapinnalle laittaen kuvapinnan pisteen loistamaan valoa.
Aiheesta muualla

Kuvia tai muita tiedostoja aiheesta Elektronitykki Wikimedia Commonsissa
Philipp Hälg

| Philipp Hälg |
| --- | --- |
 Philipp Hälg vuoden 2014 talviolympialaisissa
Henkilötiedot
Syntynyt: 3. marraskuuta 1991 (ikä 32) Vaduz, Liechtenstein
Uran tiedot
Pituus:  186 cm
Seura:  Nordic Club Liechtenstein
Laji:  maastohiihto
Maailmancup
Kaudet:  2011–
Paras sijoitus:  28
Voitot:  0
Palkintokorokkeella:  0
 Tietolaatikko päivitetty 6. tammikuuta 2016 
Aiheesta muualla
pipo.li
Philipp Hälg (s. 3. marraskuuta 1991 Vaduz) on liechtensteinilainen maastohiihtäjä, joka edustaa Nordic Club Liechtensteiniä. Hälg on 186 senttimetriä pitkä ja painaa 78 kilogrammaa.
Hälg osallistui vuoden 2014 talviolympialaisiin ollen parhaimmillaan 27. 15 kilometrillä. Vuoden 2013 MM-kilpailuissa Val di Fiemmessä Hälg oli parhaimmillaan 41. samalla matkalla. Lahden MM-kilpailuissa 2017 hän sijoittui 15 kilometrillä 30:nneksi.
Hälg debytoi maailmancupissa joulukuussa 2011 ollen Davosin 30 kilometrin kilpailussa 66:s. Ensimmäistä kertaa hän sijoittui 30 parhaan joukkoon tammikuussa 2015 Tour de Skihin kuuluvassa Oberstdorfin 15 kilometrin kilpailussa ollen 28:s.
Philipp Krementz

Philipp Krementz
Philipp Krementz (1. joulukuuta 1819 Koblenz – 6. toukokuuta 1899 Köln) oli saksalainen roomalaiskatolinen arkkipiispa ja yksi kirkon kardinaaleista. Hän opiskeli Bonnin ja Münchenin yliopistoissa.
Krementz vihittiin papiksi Trierin hiippakuntaan 27. elokuuta 1842 ja valittiin Warmian (Ermlandin) piispaksi 22. lokakuuta 1867. Krementzin konsekroi 3. toukokuuta 1868 Paul Ludolf Melchers. Krementz sai 30. heinäkuuta 1885 nimityksen Kölnin arkkipiispaksi, ja hänet asetettiin tähän virkaan 15. joulukuuta. Kardinaali hänestä tehtiin 16. tammikuuta 1893, ja hänet nimitettiin 19. tammikuuta San Crisogonon kardinaalipapiksi.
Krementz toimi Fuldan piispainkokouksen puheenjohtajana 1884–1896.
Krementz osallistui Vatikaanin ensimmäiseen kirkolliskokoukseen. Hän toimi Kölnin arkkipiispana kuolemaansa saakka, ja myöhemmin hänen kuolinvuonnaan hänen seuraajakseen valittiin Hubert Theophil Simar.
Planetary Resources

| Planetary Resources |
| --- | --- |

Perustaja:  Peter Diamandis   Co-Chairman    Eric C. Anderson   Co-Chairman 
Avainhenkilöt:  Chris Lewicki: toimitusjohtaja & pääinsinööri    John S. Lewis: neuvonantaja    Tom Jones: neuvonantaja   Sara Seager: neuvonantaja    Investoijat  Larry Page    Eric Schmidt    James Cameron   Charles Simonyi  K. Ram Shriram  Ross Perot, Jr 
Kotipaikka:  Seattle, Washington
Toimiala:  Asteroidien kaivaminen
Kotisivu:  www.planetaryresources.com
Infobox OKVirheellinen NIMI-arvo: 
Planetary Resources, Inc. (aiemmin Arkyd Astronautics) on yhdysvaltalainen yritys, joka on ilmoittanut kiinnostuksestaan avaruuden luonnonvarojen kaupallisesta hyödyntämiseen, esimerkiksi asteroideja kaivamalla. Sijoittajaryhmän rahoittaman yhtiön osakkaita ovat muun muassa Googlen johtajat Larry Page ja Eric Schmidt sekä elokuvaohjaaja James Cameron. Yritys tutkii tapoja hyödyntää tuhansia Maata kiertäviä asteroideja jalometallien hankinnassa. Yhtiön perustajiin kuuluvan Peter Diamandisin mukaan yksi 30 metriä pitkä asteroidi voisi sisältää platinaa 19–38 miljardin euron arvosta. Ensimmäisen koeluonteisen tutkimuslennon yhtiö suunnittelee tekevänsä kahden vuoden kuluessa.
Pasi Niemelä

Pasi Niemelä (s. 19. huhtikuuta 1963 Hamina) on suomalainen pesäpalloilija ja uransa jälkeen pelinjohtaja.
Pelaajaura

Niemelä edusti pääsarjaurallaan Pesäpallon SM-sarjassa ja Superpesiksessä kasvattajaseuraansa Haminan Palloilijoita, Hyvinkään Tahkoa ja Jyväskylän Kiriä. Niemelä saavutti yhden SM-hopean kaudella 1983 ja kolme SM-pronssia kaudella 1987, kaudella 1989 ja kaudella 1990. Kaudella 1987 Niemelä oli myös SM-sarjan lyöjäkuningas 37:llä lyödyllä juoksulla. Niemelä pelasi kaksi Itä–Länsi-ottelua vuosina 1986 ja 1987 sekä kolme Liitto–Lehdistö-ottelua vuosina 1986–1988. Hän pelasi 178 runkosarjan ottelua. Näissä hän löi 22 kunnaria, 187 tavallista juoksua, toi 132 juoksua ja keräsi 793 kärkilyöntipistettä. Hän pelasi 22 ylemmän loppusarjan ottelua. Näissä hän löi 12 tavallista juoksua, toi 16 juoksua ja keräsi 72 kärkilyöntipistettä. Hän pelasi 14 alemman loppusarjan ottelua. Näissä hän löi viisi tavallista juoksua, toi kahdeksan juoksua ja keräsi 43 kärkilyöntipistettä.
Pelinjohtoura

Niemelä toimi Hyvinkään Tahkon pelinjohtajana kaudet 1991–1993. Kaudella 1992 Tahko saavutti Niemelän alaisuudessa SM-hopean. Kauden 1996 Niemelä toimi Jyväskylän Kirin pelinjohtajana. Kaudet 1997–1998 Niemelä toimi Kaisaniemen Tiikereiden pelinjohtajana. Kaudella 1998 Tiikerit saavutti SM-hopean. Kauden 2001 Niemelä toimi Ulvilan Pesä-Veikkojen pelinjohtajana.
Domenico Fontana

Domenico Fontana, Federico Zuccarin maalaama muotokuva.
Domenico Fontana (1543 Melide, Sveitsi – 28. kesäkuuta 1607 Napoli, Napolin kuningaskunta) oli sveitsiläissyntyinen italialainen arkkitehti, joka suunnitteli Roomaan monia julkisia rakennuksia paavi Sixtus V:n aikana. Fontanaa pidetään varhaisbarokin tärkeimpänä mestarina, ja hän sai vaikutteita muun muassa Michelangelon töistä. Hän kehitti uusia rakennustekniikoita.
Myös Domenico Fontanan veli Giovanni Fontana oli tunnettu arkkitehti.
Elämä ja työt

Fontana asettui Roomaan vuonna 1563. Hän löysi 1570-luvulla työnantajakseen Felice Perettin eli kardinaali Montalton (myöhempi paavi Sixtus V), jonka toimeksiannosta hän suunnitteli villa Peretti Montalto -huvilan Quirinalis-kukkulalle (1576–1588, myöhemmin purettu) ja Santa Maria Maggioren kirkon Cappella Sistina -hautakappelin (1585). Vuonna 1585 paaviksi valittu Sixtus V nimitti Fontanan paavinistuimen viralliseksi arkkitehdiksi. Fontana suunnitteli muun muassa Vatikaanin kirjaston rakennuksen (1587–1590) sekä uuden Lateraanipalatsin (1585–1589), joka rakennettiin vanhan paikalle. Hän myös auttoi arkkitehti Giacomo della Portaa viimeistelemään Pietarinkirkon kupolin Michelangelon alkuperäisten suunnitelmien pohjalta vuosina 1588–1590.
Fontana suunnitteli laajennuksia moniin muihinkin Rooman rakennuksiin, esimerkiksi Apostolisen palatsin Pietarinaukion viereiset siivet, joissa paavin asuintilat sijaitsevat, Lateraanikirkon julkisivua hallitsevan kaksikerroksisen esihallin (1586–1589), Palazzo della Cancellerian pääportaalin (1589) sekä edellä mainitun Santa Maria Maggioren hautakappelin ja siellä sijaitsevan Sixtus V:n hautamuistomerkin. Myös aiempi paavi Pius V on myöhemmin haudattu samaan kappeliin. Fontana myös viimeisteli vuonna 1587 Trinità dei Monti -kirkon ja sen kaksiosaiset ulkoportaat. Hän teki muutoksia myös Santa Sabina -kirkkoon, mutta se on sittemmin palautettu alkuperäiseen asuunsa.
Fontana osallistui Sixtus V:n kaupunkisuunnitelmien toteuttamiseen myös suunnittelemalla Roomaan uusia katuja ja aukioita, kuten Via Felicen (1585–1589, nyk. Via Sistina) ja Piazza del Quirinalen. Eräs Fontanan kuuluisimmista saavutuksista oli egyptiläistä alkuperää olevan Vatikaanin obeliskin siirto entisen roomalaisen sirkuksen paikalta nykyiselle paikalleen Pietarinaukiolle vuonna 1586. Hän sai sen jälkeen uudelleenpystyttää myös kolme muuta egyptiläistä obeliskia Roomaan: Esquilinuksen obeliskin Santa Maria Maggioren eteen 1587, Lateraaniobeliskin Lateraanikirkon eteen 1587–1588 ja Flaminion obeliskin Piazza del Popololle 1589. Lisäksi Fontana entisöi vuonna 1589 Marcus Aureliuksen pylvään, lisäsi siihen sen nykyisen marmorijalustan ja sijoitti pylvään huipulle apostoli Paavalin patsaan Rooman keisari Marcus Aureliusta esittäneen aiemman patsaan tilalle.
Paavi Klemens VIII erotti Fontanan vuonna 1592, kun tätä syytettiin julkisten varojen väärinkäytöstä. Fontana asettui sen jälkeen Napoliin, jossa hän sai viran kuninkaallisena insinöörinä. Fontana suunnitteli Napolin kuninkaallisen palatsin Palazzo Realen ensimmäisen vaiheen (1600–1602) espanjalaisen varakuninkaan tilauksesta. Vuonna 1607 kuollut Fontana on haudattu Sant’Anna dei Lombardin kirkkoon Napoliin.
Kuvia suunnittelutöistä

Lateraanipalatsi
Palazzo Reale
Fontana dell’Acqua Felice
Santa Maria Maggioren Cappella Sistina
Vatikaanin obeliskin siirtäminen vuonna 1586.
Aiheesta muualla

Kuvia tai muita tiedostoja aiheesta Domenico Fontana Wikimedia Commonsissa
Pneuma

Pneuma (m.kreik. πνεύμα, ”hengitys”, ”henki”) on antiikin filosofian termi, jolla on eri yhteyksissä erilaisia usein sieluun tai elintoimintoihin kytkeytyviä merkityksiä:
Anaksimeneella pneuma eli liikkeessä oleva ilma, tuuli tai henkäys vastasi ilmaa (ἀήρ, aer), joka oli hänelle kaiken alkuperä (arkhe). Tämä on termin varhaisin tunnettu esiintymä.
Antiikin lääketieteessä pneuma tarkoitti ruumiissa kiertävää ilmaa, joka oli välttämätöntä sen toiminnalle.
Aristoteleelle sisäinen pneuma (σύμφυτον πνεύμα, symfyton pneuma) tarkoitti lämmintä liikkuvaa ”ilmaa”, joka siirtää siemennesteessä liikkumisen ja aistimisen kyvyn jälkeläiselle.
Stoalaisuudessa pneuma tarkoitti sielullista lämmintä henkäystä sekä koko kaikkeudessa että ruumiissa.
Raamatun Uuden testamentin alkutekstissä pneuma voi viitata ihmisen henkeen, Jumalan Pyhään Henkeen tai henkiolentoihin.
Pm

Pm tarkoittaa seuraavia asioita:
Saint Pierre ja Miquelon, ISO 3166-1 -koodi PM, valtio tai muu maantieteellinen alue
prometium, kemiallinen merkki Pm, alkuaine
petametri, tunnus Pm, pituuden yksikkö
pikometri, tunnus pm, pituuden yksikkö
Tropic Air, IATA-koodi PM, lentoyhtiö
Petit Mal, Poissaolokohtaus
vaihemodulaatio, PM, englannin sanoista phase modulation, digitaalisen tiedon siirtotekniikka
muistio, PM, latinan sanasta promemoria, luonnosmainen kirjallinen selvitys
Pohjoismaiden mestaruus tai Pohjoismaiden mestari, PM, Pohjoismaiden mestaruuskilpailuissa saavutettu voitto
Pieksämäen rautatieasema, liikennepaikkalyhenne Pm, rautatieasema Suomessa
piirin mestaruus tai piirin mestari, pm., piirin kilpailuissa saavutettu voitto
puolenpäivän jälkeen, p.m., latinan sanoista post meridiem, 12-tuntisen kellonajan tarkennusmerkintä
muistutukseksi, p.m., ranskan sanoista pour mémoire, käyntikortin merkintä
PM: Purje ja moottori, vuosina 1954–1974 ilmestynyt suomalainen aikakauslehti
ilmansuojelussa (ilmassa olevia tai siihen joutuvia) hiukkasia, PM, englannin sanoista particulate matter.
yksityisviesti, PM, englannin sanoista private message.
PM-International AG, ravintolisiä, painonhallintatuotteita, urheiluravinteita ja henkilökohtaisia hoitotuotteita valmistava yhtiö
Pääministeri, PM
postimaksu, pm
Massive Attack

| Massive Attack |
| --- | --- |
 3D ja Daddy G Eurockéennes-festivaaleilla toukokuussa 2009.
Tiedot
Toiminnassa:  1988–
Tyylilaji:  trip hop
Kotipaikka:  Bristol, Englanti, Yhdistynyt kuningaskunta
Laulukieli:  englanti
Jäsenet:  Robert ”3D” Del Naja   Grant ”Daddy G” Marshall  
Entiset jäsenet:  Andrew ”Mushroom” Vowles
Aiheesta muualla
Kotisivut
Infobox OKNimi-testi OK: 
Massive Attack on brittiläinen elektronisen musiikin kokoonpano Bristolista Englannista, joka yhdistetään yleisesti trip hop -nimiseen 1990-luvun musiikkigenreen. Yhtyeeltä on ilmestynyt viisi studioalbumia sekä lukuisia lyhyempiä julkaisuja. Musiikkityyliltään yhtye edustaa elektronista musiikkia, jossa yhdistellään jazzia, hip hopia, reggaeta sekä muita rytmi- ja populaarimusiikin lajeja. Peruskaksikon lisäksi musiikillinen kokoonpano vaihtelee jatkuvasti. Kolmikkona aloittaneen yhtyeen ensimmäinen Blue Lines -esikoisalbumi 1991 ja sen hittijulkaisu ”Unfinished Sympathy” toivat sille sen aseman brittiläisen popmusiikin uudistajana. Albumit Protection (1994), Mezzanine (1998) ja Heligoland (2010) ovat olleet sekä kriitikoiden että kaupallisessa suosiossa.